Nariadenie Komisie EHS č. 2116/78
zo 7. septembra 1978,
ktorým sa mení a dopĺňa nariadenie EHS č. 2598/70 stanovujúce obsah rôznych položiek účtovnej osnovy podľa prílohy 1 k nariadeniu Rady (EHS) č. 1108/70 zo 4. júna 1970
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 1108/70 zo 4. júna 1970, ktorým sa zavádza účtovný systém pre výdavky na infraštruktúry v súvislosti so železničnou, cestnou a vnútrozemskou vodnou dopravou [1], najmä na jeho článok 9 ods. 1,
so zreteľom na nariadenie Komisie (EHS) č. 2598/70 z 18. decembra 1970 stanovujúce obsah rôznych položiek účtovnej osnovy podľa prílohy I nariadenia Rady č. 1108/70 [2] zo 4. júna 1970,
so zreteľom na stanoviská predložené členmi Výboru vládnych expertov,
keďže druhy výdavkov týkajúcich sa železničnej infraštruktúry sa mali špecifikovať, aby sa mohli zistiť celkové výdavky ako aj ich časť, ktorú znášajú železničné podniky,
PRIJALA TOTO NARIADENIE:
Jediný článok
Príloha II k nariadeniu (EHS) č. 2598/70 je zmenená a doplnená v súlade s touto prílohou.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. septembra 1978